21. Ma d tidet ttidirent tarwiḥin, amek i sent-yezmer weḥd-s ubeḥri si zik n zik ? D wamek yezmer wakal i tfekkiwin meṛṛa n wid yemmuten si zik n zik daɣen ? Am wakken ttbeddilent u fettint tfekkiwin di lqaɛa mi d-sɛeddant cwiṭ n wakud, ad ǧǧent adeg i lǧettat tiyaḍ, ara beddlent terwiḥin yeddan deg ubeḥri, mi qqiment cwit n lweqt deg-s, syina ad frurint, ad neddḥent, ad uɣalent seg wandi d-yekka kullec, s wakka, ǧǧant amekkan i terwiḥin yettqelliben tanezduɣt. Ha-t-a wamek nezmer ad nerr ɣef wayen yeɛnan tudert n terwiḥin. Ur ilaq ara ad nettu iɣersiwen ntett yal ass d wid setten yiɣersiwen wiyaḍ. Imi acḥal yemmeččen, ruḥen deg tfekkiwin n wid ten-yeččan ? maca, amekkan-nsen yella, imi ttuɣalen d idammen, d abeḥri neɣ d times.